T̃arraña ñeñt̃pa' oneñet̃ca'ye ñeñt̃cha' orrtaterre' ñeñt̃ ama puentare allohuen acheñenesha' ñeñt̃cha' cohuanrrortaterrahuet . Ñetpa' o'ch chopeñe'chyerret erracmañen att̃och apc̈heret allohuen ñeñt̃ am̃cha'taret̃etyetsa añe patsro . Allochñapa' att̃och quellareret Yompor ñeñt̃ atarr ahuamencat̃ , att̃och quellaret allempoch c̈herr ponañcho ñeñt̃e yet̃roch yoroc̈htater Yompor . Allohuen am̃cha'taret̃nesha' ñeñt̃cha' quellarerre' Yompor , arrcha' apc̈hataret̃terret anets ñeñt̃ pa'so'cheñ Armagedón , allot̃cha' quellareret Yompor . Añ Armagedónpa' ñeñt̃pa' hebreonesha' sochene' añ ñeñt̃ anetser . Ñehua , o'ch neyerpatasa ñeñt̃ atet̃ ote't̃ Yepartseshar Jesús , ñapa' atet̃ ote't̃ : “ Señochepa'ch napa' e'ñech machayot̃a nohuerra atet̃ ñerra'mrrat̃e' eñet̃ amach esesha' eñotenaye esempoch huapa . T̃arraña atarr cosheñtso'tsa'yen ñeñt̃ c̈hocma neñose'rtenaya ñeñt̃o'marña ñetpa' e'ñe cohuen añño'tenet pa'shtam ñeñt̃cha' chorra'nmuet allochñapa' amach muelle'mcot̃a c̈ha'nmueto amach c̈ha apencoc̈hterreto . ”
